Sjóvá verður aðalstyrktaraðili UAK-dagsins Björgheiður Margrét Helgadóttir , fjármálastjóri UAK , Karlotta Halldórsdóttir , verkefnastjóri forvarna hjá Sjóvá , Snæfríður Jónsdóttir , formaður UAK , og Auður Daníelsdóttir framkvæmdastjóri sölu - og ráðgjafasviðs hjá Sjóvá við undirritun samstarfssamnings UAK og Sjóvá á dögunum . Ljósmynd / UAK Sjóvá verður aðalstyrktaraðili ráðstefnunnar UAK-dagsins sem Ungar athafnakonur ( UAK ) standa fyrir í þriðja sinn 7. mars næstkomandi í Gamla bíói . UAK-dagurinn 2020 verður helgaður samfélagslegri ábyrgð ; hvað felst í henni , hvaða máli hún skiptir og hvaða tækifæri eru til staðar fyrir einstaklinga og fyrirtækja á því sviði . Á ráðstefnunni mun UAK fá til liðs við sig áhrifafólk úr íslensku atvinnulífi og aðra góða gesti en UAK-dagurinn er stærsti viðburður félagsins ár hvert . „ Þar sem UAK er aðeins rekið á félagsgjöldum og ekki í hagnaðarskyni skipta styrkir eins og þessi frá Sjóvá miklu máli fyrir okkur . Þá skiptir okkur einnig máli hvaða fyrirtæki standa á bak við okkur , en við leitumst eftir samstarfi við fyrirtæki með skýra jafnréttisstefnu og sterkar kvenfyrirmyndir innanhúss . Sjóvá er til fyrirmyndar í þeim málum og erum við virkilega spenntar fyrir samstarfinu , ” er haft eftir Snæfríði Jónsdóttur , formanni UAK , í tilkynningu . Frá UAK-deginum í ár sem fram fór í Hörpu undir yfirskriftinni : „ Brotið glerþak til frambúðar “ . mbl.is / Eggert Sjóvá hefur lengi látið sig jafnrétti varða . Félagið var styrktaraðili Jafnvægisvogar FKA á þessu ári , hlaut jafnlaunamerki velferðarráðuneytisins 2017 og jafnframt jafnlaunavottun árið 2014 . Þá varð það nýlega fyrsta íslenska skráða félagið til þess að ná einkunninni 10 á kynjakvarðanum GEMMAQ . Stjórn Sjóvá samanstendur nú af 60% konum og er stjórnarformaður félagsins kona . Þá er jafnt hlutfall kvenna og karla í framkvæmdastjórn félagsins . „ Það er virkilega ánægjulegt fyrir okkur að taka þátt í UAK-deginum og styrkja UAK enda rímar mikilvæg starfsemi félagsins vel við gildi Sjóvá . Jafnrétti er okkur ofarlega í huga og höfum við undanfarin ár unnið ötullega að því að jafna hlut kynjanna hjá okkur , “ er haft eftir Auði Daníelsdóttur , framkvæmdastjóra sölu - og ráðgjafarsviðs hjá Sjóvá , í tilkynningu .